กฎกระทรวง ฉบับที่ 8 (พ.ศ. 2524) ออกตามความในพระราชบัญญัติระเบียบข้าราชการฝ่ายตุลาการ พ.ศ. 2521
กฎกระทรวง
กฎกระทรวง
ฉบับที่ ๘ (พ.ศ.
๒๕๒๔)
ออกตามความในพระราชบัญญัติระเบียบข้าราชการฝ่ายตุลาการ
พ.ศ. ๒๕๒๑
 

 อาศัยอำนาจตามความในมาตรา ๑๓ และมาตรา ๑๔ วรรคสอง แห่งพระราช
บัญญัติระเบียบข้าราชการฝ่ายตุลาการ พ.ศ. ๒๕๒๑
รัฐมนตรีว่าการกระทรวงยุติธรรมโดย
ความเห็นชอบของ ก.ต. ออกกฎกระทรวงไว้ ดังต่อไปนี้

 ข้อ ๑ ให้ยกเลิก
 (๑) กฎกระทรวง (พ.ศ. ๒๕๒๑) ออกตามความในพระราชบัญญัติระเบียบ
ข้าราชการฝ่ายตุลาการ พ.ศ. ๒๕๒๑
 (๒) กฎกระทรวง ฉบับที่ ๔ (พ.ศ. ๒๕๒๒) ออกตามความในพระราชบัญญัติ
ระเบียบข้าราชการฝ่ายตุลาการ พ.ศ. ๒๕๒๑

 ข้อ ๒ ให้มีตำแหน่งข้าราชการตุลาการที่เรียกชื่ออย่างอื่น
โดยเทียบกับตำแหน่ง
ข้าราชการตุลาการตามมาตรา ๑๔ วรรคหนึ่ง ดังต่อไปนี้

ตำแหน่งที่เรียกชื่ออย่างอื่น เทียบกับตำแหน่ง

ผู้พิพากษาประจำกระทรวง ผู้พิพากษาศาลจังหวัด
ผู้พิพากษาศาลแขวง  
ผู้พิพากษาศาลคดีเด็กและเยาวชนจังหวัด  

เลขานุการศาลแรงงานกลาง  
เลขานุการศาลอาญาธนบุรี  
เลขานุการศาลแพ่งธนบุรี  

เลขานุการศาลอาญา  
เลขานุการศาลแพ่ง  
เลขานุการศาลอุทธรณ์  ผู้พิพากษาหัวหน้าศาล
ผู้พิพากษาหัวหน้าศาลประจำกระทรวง  

ผู้พิพากษาศาลแรงงานกลาง  
ผู้พิพากษาศาลคดีเด็กและเยาวชนกลาง  

ผู้พิพากษาศาลอาญาธนบุรี  
ผู้พิพากษาศาลแพ่งธนบุรี  
ผู้ช่วยผู้พิพากษาศาลอุทธรณ์  
เลขานุการศาลฎีกา ผู้พิพากษาศาลอุทธรณ์
ผู้พิพากษาหัวหน้าคณะในศาลอาญาธนบุรี  

ผู้พิพากษาหัวหน้าคณะในศาลแพ่งธนบุรี  

ผู้พิพากษาหัวหน้าคณะในศาลอาญา  
ผู้พิพากษาหัวหน้าคณะในศาลแพ่ง  
ผู้ช่วยผู้พิพากษาศาลฎีกา  

รองอธิบดีผู้พิพากษาศาลแรงงานกลาง  

อธิบดีผู้พิพากษาศาลแรงงานกลาง อธิบดีผู้พิพากษาศาลชั้นต้น

 ให้ไว้ ณ วันที่ ๒๒ ธันวาคม พ.ศ. ๒๕๒๔
 
มารุต บุนนาค
  รัฐมนตรีว่าการกระทรวงยุติธรรม























หมายเหตุ:-
เหตุผลในการประกาศใช้กฎกระทรวงฉบับนี้ คือ โดยที่เป็นการสมควรช่วยแบ่งเบา
ภาระของอธิบดีผู้พิพากษาศาลอาญาธนบุรีและอธิบดีผู้พิพากษาศาลแพ่งธนบุรีในงานด้านธุรการ
และวิชาการต่าง ๆ
สมควรกำหนดให้มีตำแหน่งเลขานุการศาลอาญาธนบุรีและตำแหน่งเลขานุการ
ศาลแพ่งธนบุรีในศาลอาญาธนบุรีและศาลแพ่งธนบุรี
และเทียบตำแหน่งดังกล่าวกับตำแหน่ง
ผู้พิพากษาศาลจังหวัด และโดยที่ตำแหน่งเลขานุการศาลฎีกาและเลขานุการศาลอุทธรณ์มีความ
รับผิดชอบในการปฏิบัติหน้าที่ราชการเพิ่มขึ้น
สมควรปรับปรุงการเทียบตำแหน่งดังกล่าวให้
เท่ากับตำแหน่งผู้พิพากษาหัวหน้าศาลและผู้พิพากษาศาลอุทธรณ์ตามลำดับ
นอกจากนี้ควรรวม
กฎกระทรวงว่าด้วยการเทีบบตำแหน่งข้าราชการตุลาการที่เรียกชื่ออย่างอื่นซึ่งกำหนดไว้ใน
กฎกระทรวงหลายฉบับเป็นฉบับเดียวกันเพื่อสะดวกในการใช้ จึงจำเป็นต้องออกกฎกระทรวงนี้

[รก.๒๕๒๔/๒๑๓/๑๙พ./๒๘ ธันวาคม ๒๕๒๔]